Kritiskais gājiens
Kritiskais gājiens ir termins šaha kompozīcijā, kas apzīmē tālšāvējas (kritiskās) figūras gājienu, kuru izdarot tā šķērso krustpunktu (kritisko lauciņu), kurā pēc tam to aizsedz cita figūra (piemēram, iemūrēšanai). Tiek izmantots gan balto, gan melno figūru spēlē un tas ir Grimšova, Novotnija un citu šaha kompozīcijas tēmu sastāvdaļa. Terminu ieviesuši Johanness Kocs un Kārlis Kokelkorns 1903. gadā publicētajā darbā Das Indische Problem (Indiešu uzdevums).